Ziua de duminică, 24 martie, ar putea trece neobservată pentru mulți, însă milioane de oameni din întreaga lume se vor întruni la apusul soarelui pentru a comemora moartea lui Isus Cristos.
Comemorarea morții lui Isus Cristos, sau Cina cea de taină, cum mai este numită, este cea mai importantă zi a anului pentru Martorii lui Iehova, care o sărbătoresc anual la data de 14 Nisan din calendarul evreiesc, în conformitate cu declarația lui Isus din Evanghelia după Luca, capitolul 22, versetul 19: "Continuați să faceți lucrul aceasta în amintirea mea". În întreaga lume există peste 8,6 milioane de Martori ai lui Iehova, dar anul trecut au asistat la eveniment aproape 20 de milioane de persoane.
"La nivel mondial, mulți oameni care nu sunt Martori ai lui Iehova asistă la Comemorare. Sperăm că membrii comunității locale ni se vor alătura cu această ocazie specială în care ne amintim de moartea lui Isus Cristos și arătăm recunoștință pentru jertfa sa", a declarat Ionuț Moraru, purtătorul de cuvânt al Martorilor lui Iehova. "Aceasta este o ocazie solemnă, dar în același timp plină de bucurie".
Evenimentul durează aproximativ o oră și va cuprinde o cuvântare în care se va vorbi despre ce a realizat Isus prin moartea sa, pentru toată omenirea.
În luna martie 2024, în municipiul Zalău, se desfășoară o campanie specială prin care toți locuitorii sunt invitați să asiste la celebrarea anuală a Cinei Domnului, precum și la o cuvântare publică specială care va fi ținută, de obicei, cu o săptămână înainte.
Cuvântarea specială intitulată "Învierea – victorie asupra morții!", va fi prezentată în lăcașul de cult al Martorilor lui Iehova, din Zalău, strada Crângului, nr. 8, sâmbătă 16 martie 2024, ora 1800 și duminică 17 martie 2024 orele 1000 și 1300. Discursul public de 30 de minute, bazat pe Biblie, se va concentra pe speranța biblică a învierii morților în viitorul apropiat.
Gheorghe Mureșan spune: "Anul acesta voi participa la a cincizecea Comemorare a morții Domnului nostru Isus Cristos. Zilnic trăiesc emoții, dar emoțiile participării la acest eveniment sunt incomparabile. Isus, Fiul lui Dumnezeu și-a dat viața ca preț de răscumpărare pentru mine, oferindu-mi perspectiva vieții veșnice. Participând an de an la Cuvântarea specială și la Comemorarea morții Domnului nostru Isus Cristos, îmi manifest recunoștința pentru binecuvântările prezente și viitoare promise de Iehova Dumnezeu."
Mai multe detalii despre modul în care Martorii lui Iehova sărbătoresc Cina Domnului pot fi găsite pe pagina "Întrebări frecvente", care se găsește pe jw.org, site-ul oficial al Martorilor lui Iehova.
În municipiul Zalău, Cuvântarea specială intitulată "Învierea – victorie asupra morții!", va fi prezentată în lăcașul de cult al Martorilor lui Iehova, din Zalău, strada Crângului, nr. 8, sâmbătă 16 martie 2024, ora 1800 în limba română și duminică 17 martie 2024 ora 1000 în limba română, iar de la ora 1300 în limbile română și maghiară. Comemorarea morții lui Isus se va ține la Casa de Cultură a Sindicatelor din Zalău, strada 9 Mai, nr. 2, duminică 24 martie 2024, ora 1900 în limba română și la Sala Regatului a Martorilor lui Iehova din Zalău, strada Crângului, nr. 8, ora 1900 în limbile maghiară și rromani.
(P)